4 ร้าน Foodtruck มาแรง ต้องลอง
นาทีนี้คงไม่มีใครไม่รู้จักธุรกิจอาหารอย่าง ฟู้ดทรัค เพราะนอกจากเป็นเทรนด์ขายอาหารที่ได้รับความนิยมอย่างมากแล้ว ยังเป็นจุดเริ่มต้นของผู้ที่อยากเริ่มทำธุรกิจขายของกินได้เป็นอย่างดี จึงไม่แปลกที่ปัจจุบันฟู้ดทรัคจะกลายเป็นส่วนสำคัญในงานเทศกาลอาหารที่จัดขึ้นตลอดปี และ 4 ร้านที่อยากแนะนำให้รู้จักกันนี้ ก็บอกเลยว่าแจ้งเกิดได้อย่างงดงาม ด้วยเพราะมีเอกลักษณ์ไม่เหมือนใครและมีความเก๋ไก๋เฉพาะตัว จนอยากบอกต่อให้ได้ตามไปพิสูจน์กัน,ตำกะเตี๋ยว,ตำกะเตี๋ยว คือร้านอาหารมีชื่อ ซึ่งเป็นที่รู้จักกันอย่างดีก่อนที่จะต่อยอดเป็นฟู้ดทรัค ซึ่งใช้ชื่อเดียวกันเพื่อตอกย้ำแบรนด์ให้เป็นที่รู้จักมากยิ่งขึ้น ผ่านฟู้ดทรัคสีแดงสด สื่อถึงความเผ็ดร้อนและเชื้อเชิญลูกค้าที่ต้องการลิ้มลองเมนูรสจัดจ้าน แรกเริ่มดึงเมนูต้มยำแห้ง เมนูขายดีจากหน้าร้านมาจำหน่ายเพียงอย่างเดียว จนกลายเป็น ต้นตำรับต้มยำแห้ง มีลูกค้าทั้งไทยและเทศแวะเวียนมาอุดหนุนไม่ขาดสาย จากนั้นจึงเพิ่มความหลากหลายของเมนูเข้าไปภายหลัง เพื่อเป็นตัวเลือกให้แก่ลูกค้า โดยเน้นว่าต้องมีความแปลกแตกต่าง จึงเป็นที่มาของการครีเอตเมนูมาม่าต้มยำชีส ที่เลือกใส่ท็อปปิ้งได้ทั้งหมูสับ ทูน่า หรือกรรเชียงปู สำหรับขายบนรถและออกบูธตามงานต่างๆ ทั้งยังวางแผนจะขยายสาขาฟู้ดทรัคในรูปแบบของการขายแฟรนไชส์ในอนาคต ที่ตั้งประจำตอนนี้ 2 แห่งคือ Artbox จตุจักร และเอเชียทีค,Guss Damn Good,แบรนด์ไอศกรีมที่นิยามตัวเองว่าเป็น Feeling Crafted Icecream ไอศกรีมซึ่งใส่ใจในทุกรายละเอียดและพิถีพิถันในทุกขั้นตอน เนื่องจากจุดเริ่มต้นของแต่ละรสชาตินั้นล้วนมีแรงบันดาลใจมาจากผู้คน เหตุการณ์ต่างๆ ความประทับใจในแต่ละช่วงเวลา รวมถึงบอสตัน เมืองที่มีคนบริโภคไอศกรีมมากที่สุดในอเมริกา จึงไม่ต้องแปลกใจว่าเมืองนี้จะเต็มไปด้วยร้านไอศกรีมดีๆ มากมาย จนกลายเป็นจุดเริ่มต้นของ Guss Damn Good ประสบการณ์ที่ได้ลิ้มลองรวมเข้ากับการได้ท่องเที่ยวไปยังที่ต่างๆ รังสรรค์ออกมาเป็นรสชาติซึ่งมีคาแรกเตอร์แตกต่างกัน ที่สำคัญคือ Guss Damn Good เป็นมากกว่าไอศกรีม เพราะมีความรู้สึกซุกซ่อนอยู่ในทุกรสชาติ,Guss Damn Good เพิ่งเปิดร้านเล็กๆ ย่านศาลาแดง เพื่อเพิ่มความสะดวกให้แก่ลูกค้าได้มานั่งกินและหาซื้อกันได้ง่ายขึ้น นอกจากนี้คุณยังสามารถอร่อยกับ Guss  Damn Good ได้ที่ร้าน Kuppadeli สาขาสยามสแควร์ ดิ เอ็มโพเรียม ร้าน Camp สยามฯ ซอย 5 และงานอีเวนต์ต่างๆ ส่วนใครที่ไม่อยากเดินทาง เขามีบริการเดลิเวอรี่แพ็กใส่กล่องอย่างดีส่งถึงบ้านกันด้วย,Waffdog & Burger,Waffdog & Burger มีจุดเริ่มต้นมาจากผลิตภัณฑ์ไส้กรอกหมูโฮมเมดสไตล์เยอรมัน ภายใต้ชื่อที่มีความปลอดภัยต่อผู้บริโภค เพราะเลือกใช้เนื้อหมูออร์แกนิกชนิดที่ดีที่สุดของสามพรานฟาร์ม ไม่มีส่วนผสมของแป้ง ซอยโปรตีนและสารกันบูด ปรุงรสด้วยเครื่องเทศสูตรพิเศษ เมื่อออกจำหน่ายตามงานต่างๆ จนมีกลุ่มลูกค้าประจำที่อยากให้มีเมนูที่อิ่มท้องมากขึ้น จึงเป็นที่มาของฟู้ดทรัคที่มี Waffdog ซึ่งใช้แป้งวอฟเฟิลสูตรพิเศษและเบอร์เกอร์ชนิดต่างๆ นำมาจับคู่กับผลิตภัณฑ์ที่มีร่วมกับซอสสูตรเฉพาะของทางร้าน กลายเป็นความอร่อยลงตัวที่ไม่เหมือนใคร ,อีกไม่นานทางร้านจะเปิดให้บริการในรูปแบบของร้านอาหารย่านบางนาเพิ่มเติม โดยเพิ่มเมนูสเต็ก สลัด และไซด์ดิชต่างๆ ยังมีโซนคาเฟ่ รวมถึงมีผลิตภัณฑ์ของทางร้านวางจำหน่ายอีกด้วย,Annette I Tim Tuk Tuk,ไอศกรีมเจลาโต้แบบแท่งรูปทรงสวยงามที่มาพร้อมกับรถตุ๊กๆ สีขาวสะดุดตานี้ เป็นเอกลักษณ์ของ Annette I Tim Tuk Tuk ที่มีจุดเริ่มต้นมาจากความตั้งใจในการนำเสนอสินค้าคุณภาพดี มีความแตกต่างโดดเด่นด้วยไอศกรีมแฮนด์เมดหน้าตาน่ารักเรียงรายอวดโฉมบนรถตุ๊กๆ ซึ่งเป็นไอคอนนิกของประเทศ เนื่องจากทำเลที่ตั้งของร้านอยู่ในแหล่งท่องเที่ยว ลูกค้าส่วนใหญ่จึงเป็นชาวต่างชาติ และได้รับความนิยมเป็นอย่างมาก จนปัจจุบันมีถึง 22 คันแล้ว นอกจากจะออกงานต่างๆ แล้ว ยังมีจุดจอดประจำที่เอเชียทีค หน้าโรงแรมโนโวเทล ประตูน้ำ Blúport Hua Hin รวมถึงออกงานทั่วไป และกำลังจะขายแฟรนไชส์ส่งออกต่างประเทศในปีหน้า,ที่มา - Health & Cuisine ,www.healthandcuisine.com
นาทีนี้คงไม่มีใครไม่รู้จักธุรกิจอาหารอย่าง ฟู้ดทรัค  เพราะนอกจากเป็นเทรนด์ขายอาหารที่ได้รับความนิยมอย่างมากแล้ว ยังเป็นจุดเริ่มต้นของผู้ที่อยากเริ่มทำธุรกิจขายของกินได้เป็นอย่างดี
ฟู้ดทรัค,Foodtruck,แนะนำร้าน,Health & Cuisine,ขายอาหาร